हमारे पौराणिक ग्रंथो में ऐसी बहुत सी कथाये हैं जिनके विषय में हम नहीं जानते,वहीं कुछ कथाओ को लेकर पुराणों में अलग अलग उल्लेख मिलता हैं. ऐसा ही कुछ अलग उल्लेख भगवान् श्री गणेश के गज मुख को लेकर भी मिलता हैं. जहाँ मूल कथा के अनुसार माता पार्वती ने बालक की आकृति बनाकर उसमे प्राण दाल दिए थे और स्नान को चली गई थी और जब भगवान् शिव माता पार्वती से मिलने के लिए आये तो उस बालक ने उन्हें अन्दर जाने नहीं दिया. क्रोध में आकर शंकर जी ने उस बालक ( गणेश जी ) का सिर काट दिया था. बाद में माता पार्वती का क्रोध शांत करते हुए उन्होंने एक हाथी का शीश उस बालक को लगा दिया था. लेकिन आज हम इस कथा का एक और पहलू आपके सामने प्रस्तुत करने जा रहे है जो ब्रह्मवैवर्त पुराण से हैं.